Si zik, imaziɣen ur ttsemmiḥen ara i win i asen-igan kra, diɣ-netta ad naf teṭṭuqet tririt n ttar. Di tmetti taqbaylit tamensayt, d lɛib neɣ d lɛer ad teqqimeḍ ur d-tettaraḍ ara ttar. Ttwalint belli d azref-nsen, isefk fell-asen ad t-id-rren. Amedya seg uɣmis «Aɣmis n yimaziɣen» : «Ihi, yiwet n tikkelt udin-asen taxezzabit i wakken ad ten-snegren. (…)Ass-nni, d ass-nsen aneggaru : snegren-ten akken ma llan. Meḍlen-ten din u semman i umekkan-nni ‘Timeqqbert n waɛraben’.»36 Imaziɣen, ttwassnen s tririt n ttar i win asen-ixedmen ccer neɣ iḍlem-iten.